Patvirtinta

Vilniaus universiteto senato

2015 m. vasario 17 d. nutarimu Nr. S-2015-2-10

(Vilniaus universiteto senato

2023 m. sausio 31 d. nutarimo Nr.

redakcija)

**VILNIAUS UNIVERSITETO MOKSLO SKATINIMO FONDO NUOSTATAI**

**I SKYRIUS**

**BENDROSIOS NUOSTATOS**

1. Vilniaus universiteto mokslo skatinimo fondo nuostatai (toliau – Nuostatai) reglamentuoja Vilniaus universiteto mokslo skatinimo fondo (toliau – Fondas) lėšų struktūrą ir skyrimo tvarką, Fondo lėšų Vilniaus universiteto (toliau – Universitetas) mokslininkų mobilumui skatinti skyrimo, lėšų mokslininkų ir (ar) tyrėjų mokslinių straipsnių skelbimui skyrimo, lėšų Universiteto organizuojamų tarptautinių mokslo konferencijų kviestinių pranešėjų išlaidoms padengti skyrimo, lėšų Universiteto mokslininkų mokslinių idėjų įgyvendinimui skyrimo tvarką.
2. Fondas yra Universiteto tarybos patvirtintoje Universiteto einamųjų metų pajamų ir išlaidų sąmatoje numatyta lėšų dalis, skirta moksliniams tyrimams ir eksperimentinei plėtrai remti ir skatinti Universiteto tyrėjus bei jų grupes, pasiekusius reikšmingų mokslo, eksperimentinės ir socialinės plėtros rezultatų Lietuvoje ir tarptautinėje erdvėje, plėtoti tarptautinius mokslininkų mainus.
3. Fondas gali būti finansuojamas iš:
	1. Universitetui skirtų valstybės biudžeto asignavimų;
	2. kitų Universiteto teisėtai įgytų lėšų.
4. Fondo lėšos (ne mažiau kaip 1 % Universitetui skirtų valstybės biudžeto asignavimų mokslui) skirstomos į:
	1. iki 80 % Fondo lėšų skiriama Universiteto mokslininkų ir kitų tyrėjų (išskyrus doktorantūros studijų studentus) mobilumui skatinti;
	2. iki 20 % Fondo lėšų skiriama Universiteto mokslininkų ir (ar) tyrėjų moksliniams straipsniams skelbti;
	3. iki 20 % Fondo lėšų skiriama Universiteto organizuojamų tarptautinių mokslo konferencijų kviestinių pranešėjų išlaidoms padengti;
	4. iki 80 % Fondo lėšų skiriama mokslininkų ir tyrėjų grupių mokslinių idėjų įgyvendinimui ir kompetencijų ugdymui.
	5. iki 20 % Fondo lėšų skiriama Universiteto mokslo prorektoriaus įsakymu arba Universiteto senato Mokslo komiteto (toliau – Mokslo komitetas) teikimu Universiteto mokslo prorektoriaus įsakymu kitoms išlaidoms, susijusioms su mokslinės veiklos plėtra ir jos skatinimu.
5. Fondo lėšos Nuostatų 4.1-4.4 papunkčiuose nurodytoms veikloms skiriamos konkurso tvarka, vadovaujantis Nuostatų II–IV skyriuose įtvirtintomis nuostatomis.
6. Fondo lėšos skiriamos Mokslo komiteto arba Universiteto rektoriaus sudarytos ekspertų darbo grupės teikimu Universiteto rektoriaus ar jo įgalioto asmens įsakymu.
7. Skirtas Fondo lėšas gavėjas turi panaudoti tais pačiais kalendoriniais metais. Tęstinėms (projektinėms) veikloms skiriamos lėšos, nepanaudotos kalendoriniais metais, gali būti skiriamos kitais kalendoriniais metais.

**II SKYRIUS**

**FINANSUOJAMOS VEIKLOS IR FONDO LĖŠŲ SKYRIMO TVARKA**

1. Fondo lėšos gali būti skiriamos šioms Nuostatų 4.1– 4.4 papunkčiuose nurodytoms veikloms:
	1. mokslininkų išvykoms į mokslines konferencijas, mokslinius seminarus, vasaros mokyklas, medžiagai rinkti, ekspedicijoms Lietuvoje bei užsienyje ir kt. (pirmenybę teikiant mokslininkams, prašantiems skirti Fondo lėšas žodinio pranešimo mokslinėje konferencijoje skaitymui);
	2. išvykoms, susijusioms su naujų tarptautinių mokslo projektų rengimu;
	3. mokslinių straipsnių publikavimui aukšto mokslinio lygio atviros prieigos (angl. open access) žurnaluose;
	4. Universiteto organizuojamų tarptautinių mokslo konferencijų kviestinių pranešėjų kelionės ir (ar) nakvynės išlaidoms padengti (gali būti dengiamos ne daugiau kaip dviejų vieno renginio kviestinių pranešėjų išlaidos); tarptautine mokslo konferencija laikoma konferencija, kurioje daugiau nei pusė pranešėjų yra iš kitų, nei vyksta renginys, šalių.
	5. Universiteto mokslininkų ir kitų tyrėjų grupių mokslinių idėjų įgyvendinimui ir kompetencijų ugdymui.
2. Papildomi reikalavimai pareiškėjams, finansuojamos išlaidų rūšys ir (ar) papildomos veiklų įgyvendinimo sąlygos nurodomos kvietime teikti paraiškas (toliau – kvietimas).
3. Tam pačiam pareiškėjui pagal priemonę Fondo lėšos gali būti skiriamos vieną kartą per kalendorinius metus.
4. Pareiškėjai Universiteto Centrinės administracijos Mokslo ir inovacijų departamento Mokslo administravimo skyriui (toliau – Mokslo administravimo skyrius) Universiteto dokumentų valdymo sistemos priemonėmis teikia:
	1. paraišką Fondo lėšoms gauti (Nuostatų 1-4 priedai);
	2. papildomus dokumentus, nurodytus kvietime.
5. Paraiškos Fondo lėšoms gauti turi būti pasirašytos pareiškėjo ir vizuotos Universiteto šakinio akademinio padalinio (jei kamieninis akademinis padalinys turi šakinius akademinius padalinius) ir kamieninio akademinio padalinio vadovų.

**III SKYRIUS**

**FONDO LĖŠŲ SKYRIMO NUOSTATŲ 8.1-8.4 PAPUNKČIUOSE NURODYTOMS VEIKLOS FINANSUOTI TVARKA**

1. Paraiškos Nuostatų 8.1–8.4 papunkčiuose nurodytų veiklų finansavimui teikiamos nuolat. Mokslo komitetas svarsto pateiktas paraiškas ne dažniau kaip kartą per mėnesį ir ne rečiau kaip kartą per ketvirtį.
2. Paraiškas Nuostatų 8.1–8.4 papunkčiuose nurodytų veiklų finansavimui svarstomos tokia tvarka:
	1. Mokslo administravimo skyriaus darbuotojai įvertina paraiškoje pateiktos informacijos atitiktį kvietime nustatytiems reikalavimams. Reikalavimus atitinkančios paraiškos pateikiamos Mokslo komitetui.
	2. Mokslo komitetas svarsto paraiškas ir sprendžia dėl finansuojamų paraiškų sąrašo sudarymo.
3. Finansavimo skyrimas įforminamas Mokslo komiteto posėdžio protokolais. Sprendimą dėl projektų pagal Nuostatų 8.1-8.4 papunkčiuose nurodytų veiklų finansavimo įsakymu tvirtina Universiteto rektorius ar jo įgaliotas asmuo

**IV SKYRIUS**

**FONDO LĖŠŲ UNIVERSITETO MOKSLININKŲ IR KITŲ TYRĖJŲ GRUPIŲ MOKSLINIŲ IDĖJŲ ĮGYVENDINIMUI IR KOMPETENCIJŲ UGDYMUI SKYRIMO TVARKA**

1. Paraiškos Nuostatų 8.5. papunktyje nurodytai veiklai finansuoti teikiamos vieną kartą per kalendorinius metus kvietime nurodytu laikotarpiu.
2. Fondo lėšos Nuostatų 8.5 papunktyje nurodytai veiklai gali būti skiriamos:
	1. projektų paraiškų mokslinių idėjų įgyvendinimui, kurios buvo teiktos Lietuvos mokslo tarybos administruojamų programų (priemonių) kvietimams ne daugiau nei prieš 2 metus (skaičiuojant nuo paraiškos Fondui pateikimo datos) ir pripažintos finansuotinomis, bet finansavimo negavo.
	2. jaunųjų mokslininkų (mokslininkų, apsigynusių daktaro disertaciją ne daugiau kaip prieš 10 metų) ir kitų tyrėjų mokslinių idėjų įgyvendinimui (išvykoms, stažuotėms, mokslinių idėjų projektams) (toliau – projektai);
	3. kitų, Nuostatų 17.1 ir 17.2 papunkčiuose nenurodytų veiklų įgyvendinimui finansuoti.
3. Fondo lėšos Nuostatų 17.1 papunktyje nurodytai veiklai finansuoti skiriamos tokia tvarka:
	1. pareiškėjai Nuostatų 11 punkte nurodyta tvarka teikia paraiškas;
	2. Mokslo administravimo skyriaus darbuotojai įvertina paraiškoje pateiktos informacijos atitiktį kvietime nustatytiems reikalavimams. Paraiškos, neatitinkančios Nuostatuose bei kvietime nurodytų reikalavimų, nesvarstomos.
	3. Pateiktas paraiškas svarsto Universiteto rektoriaus sudaroma ekspertų darbo grupė (toliau – Ekspertų darbo grupė). Ekspertai skiriami atsižvelgiant į paraiškose nurodytas pagrindines mokslo kryptis. Ekspertai paraiškas vertina laikydamiesi nešališkumo ir konfidencialumo principų. Ekspertų darbo grupės narys turi pareigą nusišalinti nuo posėdyje svarstomų klausimų esant aplinkybėms, kurios kelia abejonių dėl ekspertų darbo grupės nario nešališkumo. Ekspertų darbo grupės nariai paraiškas vertina individualiai ir ekspertų darbo grupės posėdžio metu. Vienai paraiškai individualiai įvertinti skiriami ne mažiau kaip 2 ekspertai. Vertinimo ekspertų darbo grupės posėdžio metu ekspertai aptaria individualaus vertinimo rezultatus ir siekia bendros nuomonės dėl kiekvienos paraiškos įvertinimo. Paraiškų vertinimas atliekamas vadovaujantis Nuostatų 5 priede nurodyta vertinimo forma. Ekspertų darbo grupės posėdžio metu paraiškos yra išreitinguojamos atsižvelgiant į planuojamos veiklos aktualumą, tikslus ir numatomus rezultatus. Ekspertų darbo grupės vertinimas, nurodytas ekspertų darbo grupės posėdžio protokole, laikomas galutiniu projekto įvertinimu.
	4. Pirmenybė prašant finansuoti Nuostatų 17.1 papunktyje nurodytą veiklą suteikiama šiuo eiliškumu:
		1. mokslininkams, kurių mokslinė veikla priskiriama mokslo krypčiai (-tims), kurios (-ių) mokslo kokybė pastarajame palyginamajame ekspertiniame mokslinių tyrimų ir eksperimentinės plėtros (toliau – MTEP) vertinime buvo įvertinta dviem iš penkių balų;
		2. mokslininkams, kurių mokslinė veikla priskiriama mokslo krypčiai (-tims), kurio (-ių) mokslo kokybė pastarajame palyginamajame ekspertiniame MTEP vertinime buvo įvertinta trimis iš penkių balų.
	5. Sprendimą dėl projektų pagal Nuostatų 17.1 papunktyje nurodytą veiklą finansavimo įsakymu tvirtina Universiteto rektorius arba jo įgaliotas asmuo.
4. Fondo lėšos Nuostatų 17.2 papunktyje nurodytoms veikloms finansuoti skiriamos tokia tvarka:
	1. Pareiškėjai Nuostatų 11 punkte nurodyta tvarka teikia paraiškas;
	2. Mokslo administravimo skyriaus darbuotojai įvertina paraiškoje pateiktos informacijos atitiktį kvietime nustatytiems reikalavimams ir kvietimo reikalavimus atitikusias paraiškas suskirsto į grupes, atsižvelgdami į paraiškose nurodytas pagrindines mokslo kryptis (ir/arba mokslo krypčių grupes).
	3. Fondo lėšos, skirtos Nuostatų 17.2 papunktyje nurodytų veiklų finansavimui paskirstomos į tiek dalių, kiek sudaroma paraiškų grupių, proporcingai pateiktų paraiškų skaičiui.
	4. Pateiktas paraiškas svarsto Ekspertų darbo grupė. Ekspertai skiriami atsižvelgiant į paraiškose nurodytas pagrindines mokslo kryptis. Ekspertai paraiškas vertina laikydamiesi nešališkumo ir konfidencialumo principų. Ekspertų darbo grupės narys turi pareigą nusišalinti nuo posėdyje svarstomų klausimų esant aplinkybėms, kurios kelia abejonių dėl ekspertų darbo grupės nario nešališkumo. Ekspertų darbo grupės nariai paraiškas vertina individualiai ir ekspertų darbo grupės posėdžio metu. Vienai paraiškai individualiai įvertinti skiriami ne mažiau kaip 2 ekspertai. Ekspertų darbo grupės posėdžio metu ekspertai aptaria individualaus vertinimo rezultatus ir siekia bendros nuomonės dėl kiekvienos paraiškos įvertinimo. Paraiškų vertinimas atliekamas vadovaujantis Nuostatų 6 priede nurodyta vertinimo forma. Ekspertų darbo grupės posėdžio metu įvertintos paraiškos išdėstomos reitingavimo tvarka pagal balus (nuo aukščiausio iki žemiausio). Ekspertų darbo grupė sudaro tiek paraiškų reitingavimo eilių, kiek paraiškų grupių buvo sudaryta pagal Nuostatų 19.2 papunktį. Jei pagal Nuostatų 19.2 papunktį sudarytai paraiškų grupei skirtų lėšų neužtenka visiems slenkstinę balų sumą surinkusiems šios grupės projektams finansuoti, šios paraiškų grupės pirmas eilėje slenkstinę balų sumą surinkęs projektas, kuriam finansuoti pritrūko dalies lėšų, siūlomas finansuoti naudojant kitose paraiškų grupėse nepaskirstytas kvietimo lėšas (pirmiausia siūlomi finansuoti projektai, kurie surinko aukštesnius balus).
	5. Ekspertų darbo grupės vertinimas, nurodytas ekspertų darbo grupės posėdžio protokole, laikomas galutiniu projekto įvertinimu.
	6. Sprendimą dėl projektų pagal Nuostatų 17.2 papunktyje nurodytų veiklų finansavimo įsakymu tvirtina Universiteto rektorius ar jo įgaliotas asmuo.
5. Fondo lėšos Nuostatų 17.3 papunktyje nurodomai veiklai skiriamos tokia tvarka:
	1. Pareiškėjai Nuostatų 11 punkte nustatyta tvarka teikia laisvos formos paraiškas.
	2. Mokslo komitetas svarsto paraiškas ir sprendžia dėl finansuojamų paraiškų sąrašo sudarymo.
	3. Finansavimo skyrimas įforminamas Mokslo komiteto posėdžio protokolais.
6. Tas pats tyrėjas Fondo paramos pagal Nuostatų 17.1, 17.2 ir 17.3 papunkčiuose nurodytas veiklas gali kreiptis tik pasibaigus ankstesniojo (vykdomo) projekto (finansuojamo Fondo lėšomis) laikotarpiui.

**V SKYRIUS**

**BAIGIAMOSIOS NUOSTATOS**

1. Fondo lėšų apskaitą vykdo Universiteto Centrinės administracijos Finansų departamentas. Mokslo administravimo skyrius pagal poreikį teikia Fondo lėšų panaudojimo ataskaitą Fondo lėšų gavėjams.
2. Už Fondo lėšų skirstymą ir naudojimą atsako Universiteto mokslo prorektorius ir Mokslo komitetas.
3. Už skirtų Fondo lėšų naudojimą pagal paskirtį atsako Fondo lėšų gavėjas.
4. Mokslo komitetas kartu su Mokslo administravimo skyriumi prireikus teikia Universiteto senatui Fondo lėšų panaudojimo ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vilniaus universiteto mokslo skatinimo fondo nuostatų

1 priedas

**(Paraiškos Vilniaus universiteto mokslo skatinimo fondo lėšoms gauti (tyrėjų mobilumui skatinti) forma)**

VILNIAUS UNIVERSITETO (*KAMIENINIO AKADEMINIO PADALINIO IR ŠAKINIO AKADEMINIO PADALINIO PAVADINIMAS*)

(*PAREIGŲ PAVADINIMAS, VARDAS IR PAVARDĖ*)

Vilniaus universiteto senato Mokslo komitetui

**PARAIŠKA VILNIAUS UNIVERSITETO MOKSLO SKATINIMO FONDO LĖŠOMS GAUTI (TYRĖJŲ MOBILUMUI SKATINTI)**

20... m. ....... ... d.

Vilnius

Prašau skirti Vilniaus universiteto mokslo skatinimo fondo lėšas ........ *(bendra suma Eur), tikslas, data, vieta, prašomų skirti Vilniaus universiteto mokslo skatinimo fondo (toliau – Fondas) lėšų panaudojimo tikslas, trumpa prašymo motyvacija ir argumentai, prašoma Fondo lėšų suma, kiti numatomi ir (ar) turimi šios veiklos finansavimo šaltiniai*; *pranešimo tipas (jei numatoma)).*

*Trumpai apibūdinkite (ne daugiau 1000 spaudos ženklų) Jūsų per pastaruosius 5 metus parengtą mokslinę produkciją su Vilniaus universiteto prieskyra ir, jei buvo, pastarosios Fondo finansuotos išvykos rezultatus*.

Numatomos išlaidos:

|  |  |  |  |
| --- | --- | --- | --- |
| **Išlaidos** | **Reikalinga suma (Eur)** | **Turimi finansavimo šaltiniai (Eur)** | **Prašoma suma iš fondo (Eur)** |
| Kelionės išlaidos (įskaitant draudimą) |  |  |  |
| Vietinis transportas |  |  |  |
| Registracijos mokestis  |  |  |  |
| Dienpinigiai |  |  |  |
| Apgyvendinimo išlaidos |  |  |  |
| **Iš viso:** |  |  |  |

PRIDEDAMA:

1. ..........................., ... lapai.

2. ............................, ... lapai.

|  |  |  |
| --- | --- | --- |
| Pareiškėjas | (Parašas) | (Vardas ir pavardė) |

|  |  |
| --- | --- |
| (Šakinio akademinio padalinio vadovo pareigos)(Parašas)(Vardas ir pavardė)(Data) | (Kamieninio akademinio padalinio vadovo pareigos)(Parašas)(Vardas ir pavardė)(Data) |

Vilniaus universiteto mokslo

skatinimo fondo nuostatų

2 priedas

**(Paraiškos Vilniaus universiteto mokslo skatinimo fondo lėšoms gauti (tarptautinių mokslo konferencijų kviestinių pranešėjų išlaidoms padengti) forma)**

VILNIAUS UNIVERSITETO (*KAMIENINIO AKADEMINIO PADALINIO IR ŠAKINIO AKADEMINIO PADALINIO PAVADINIMAS*)

(*PAREIGŲ PAVADINIMAS, VARDAS IR PAVARDĖ*)

Vilniaus universiteto senato Mokslo komitetui

**PARAIŠKA VILNIAUS UNIVERSITETO MOKSLO SKATINIMO FONDO LĖŠOMS GAUTI (TARPTAUTINIŲ MOKSLO KONFERENCIJŲ KVIESTINIŲ PRANEŠĖJŲ IŠLAIDOMS PADENGTI)**

20... m. ....... ... d.

Vilnius

Prašau skirti Vilniaus universiteto mokslo skatinimo fondo lėšas ........ (*Prašoma fondo suma Eur*), *konferencijos pavadinimas, pobūdis, tikslas, vieta, data, trumpa prašymo motyvacija ir argumentai*

**Mokslinio renginio aktualumas**. *Aprašomas renginio tematikos aktualumas, numatomos pranešimų temos ir kt.*

**Mokslinio renginio mokslinė sklaida ir nauda**. *Aprašoma renginio nauda, nurodomas numatomas dalyvių skaičius, nurodomas galimas reginio dalyvių bendradarbiavimas po konferencijos*.

**Prašome skirti Vilniaus universiteto mokslo skatinimo fondo lėšas dviejų pagrindinių konferencijos pranešėjų kelionės ir apgyvendinimo išlaidoms padengti**:

- pranešėjo vardas, pavardė, pareigos, darbovietė, pranešimo pavadinimas (jei žinoma) arba tematika

- pranešėjo vardas, pavardė, pareigos, darbovietė, pranešimo pavadinimas (jei žinoma) arba tematika

**Numatomos konferencijos pranešėjų išlaidos**(detalizuojamos prašomos padengti išlaidos)**:**

1. Kelionės išlaidos - lėktuvo bilietai į abi puses ir kelionės draudimas.

2. Apgyvendinimo išlaidos (pateikta suma lentelėje)

|  |  |  |  |
| --- | --- | --- | --- |
| **Išlaidos** | **Reikalinga suma (Eur)** | **Turimi finansavimo šaltiniai (Eur)** | **Prašoma suma iš fondo (Eur)** |
| Kelionės išlaidos (įskaitant draudimą) |  |  |  |
| Apgyvendinimo išlaidos |  |  |  |
| **Iš viso:** |  |  |  |

|  |  |  |
| --- | --- | --- |
| Pareiškėjas | (Parašas) | (Vardas ir pavardė) |

|  |  |
| --- | --- |
| (Šakinio akademinio padalinio vadovo pareigos)(Parašas)(Vardas ir pavardė)(Data) | (Kamieninio akademinio padalinio vadovo pareigos)(Parašas)(Vardas ir pavardė)(Data) |

Vilniaus universiteto mokslo

skatinimo fondo nuostatų

3 priedas

**(Paraiškos Vilniaus universiteto mokslo skatinimo fondo lėšoms gauti (mokslinio straipsnio paskelbimo išlaidoms padengti) forma)**

VILNIAUS UNIVERSITETO (*KAMIENINIO AKADEMINIO PADALINIO IR ŠAKINIO AKADEMINIO PADALINIO PAVADINIMAS*)

(*PAREIGŲ PAVADINIMAS, VARDAS IR PAVARDĖ*)

Vilniaus universiteto senato Mokslo komitetui

**PARAIŠKA VILNIAUS UNIVERSITETO MOKSLO SKATINIMO FONDO LĖŠOMS GAUTI (MOKSLINIO STRAIPSNIO PASKELBIMO IŠLAIDOMS PADENGTI)**

20... m. ....... ... d.

Vilnius

Prašau skirti Vilniaus universiteto mokslo skatinimo fondo lėšas ...... *(nurodoma prašoma padengti suma, Eur*), *apmokėti mokslinio straipsnio paskelbimo išlaidas. Nurodomas mokslinio straipsnio pavadinimas, žurnalo pavadinimas, žurnalo įtakos faktorius (impact factor) (straipsnio paskelbimo metu), kvartilė, žurnalo pasirinkimo motyvai*.

PRIDEDAMA:

1. Publikuoto straipsnio kopija, .... lapų.

2. Sąskaitos už publikaciją kopija, .... lapų.

|  |  |  |
| --- | --- | --- |
| Pareiškėjas | (Parašas) | (Vardas ir pavardė) |

|  |  |
| --- | --- |
| (Šakinio akademinio padalinio vadovo pareigos)(Parašas)(Vardas ir pavardė)(Data) | (Kamieninio akademinio padalinio vadovo pareigos)(Parašas)(Vardas ir pavardė)(Data) |

Vilniaus universiteto mokslo skatinimo fondo nuostatų

4 priedas

**(Paraiškos Vilniaus universiteto mokslo skatinimo fondo lėšoms gauti (mokslinių idėjų projektams) forma)**

VILNIAUS UNIVERSITETO (*KAMIENINIO AKADEMINIO PADALINIO IR ŠAKINIO AKADEMINIO PADALINIO PAVADINIMAS*)

(*PAREIGŲ PAVADINIMAS, VARDAS IR PAVARDĖ*)

**PARAIŠKA VILNIAUS UNIVERSITETO MOKSLO SKATINIMO FONDO LĖŠOMS GAUTI (MOKSLINIŲ IDĖJŲ PROJEKTAMS)[[1]](#footnote-2)**

20... m. ....... ... d.

Vilnius

Prašau skirti Vilniaus universiteto mokslo skatinimo fondo lėšas šiam mokslinių idėjų projektui:

|  |
| --- |
| **Projekto pavadinimas**  |
|  |

**Duomenys apie projektą**

|  |  |
| --- | --- |
| **Mokslo sritys (kodai, pavadinimai)** |  |
| **Mokslo kryptys (kodai, pavadinimai)** |  |
| **Projekto pradžia** |  |
| **Projekto pabaiga** |  |
| **Projekto biudžetas** |  |

**Projekto vykdytojai**

|  |  |  |
| --- | --- | --- |
| **Eil. Nr.** | **Vardas, pavardė** | **Padalinys** |
| **Pagrindinis tyrėjas** |
| **1.** |  |  |
| **Kiti vykdytojai** |
| **2.** |  |  |
| **3.** |  |  |

**Projekto aprašymas**

|  |
| --- |
| **1. Tikslas ir uždaviniai** |
| *Iki 1 500 spaudos ženklų* |

|  |
| --- |
| **2. Mokslinės idėjos aktualumas ir novatoriškumo aspektas (kuo šis projektas ir jame atliekami tyrimai skiriasi nuo kitų, jau įgyvendintų projektų arba šiuo metu kitų mokslininkų vykdomų analogiškų tyrimų?)**  |
| *Iki 3 000 spaudos ženklų* |

|  |
| --- |
| **3. Projekto turinys ir darbo planas**  |
| *Iki 3 000 spaudos ženklų* |

|  |
| --- |
| **4. Tolesnės temos plėtojimo, rezultatų įdiegimo perspektyvos bei pritaikomumas. Planuojamų rezultatų technologinės parengties lygis** |
| *Iki 3 000 spaudos ženklų* |

|  |
| --- |
| **5. Nurodykite 5 svarbiausias mokslines publikacijas, kurias per pastaruosius penkerius metus paskelbė grupės nariai (straipsnio autorius (-iai), pavadinimas, kur paskelbta, leidinio duomenys, išleidimo metai, puslapiai leidinyje)** |
|  |

**Preliminari projekto išlaidų sąmata**

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Suma** | **Pagrindimas**  |
| 1. | Darbo užmokestis (įskaitant socialinio draudimo ir kitas susijusias įmokas) |  |  |
| 2. | Išlaidos paslaugoms |  |  |
| 3. | Išlaidos medžiagoms ar prekėms |  |  |
| 4. | Išlaidos komandiruotėms |  |  |
| 5. | Kitos išlaidos |  |  |
|  | Iš viso: |  |  |

Projekto vadovas (Parašas) (Vardas ir pavardė)

|  |  |
| --- | --- |
| (Šakinio akademinio padalinio vadovo pareigos)(Parašas)(Vardas ir pavardė)(Data) | (Kamieninio akademinio padalinio vadovo pareigos)(Parašas)(Vardas ir pavardė)(Data) |

Vilniaus universiteto mokslo skatinimo fondo nuostatų

5 priedas

**(Vertinimo formos Vilniaus universiteto mokslo skatinimo fondo lėšoms gauti (mokslinių idėjų projektams) forma)**

**Vertinimo FORMA VILNIAUS UNIVERSITETO MOKSLO SKATINIMO FONDO LĖŠOMS GAUTI (MOKSLINIŲ IDĖJŲ PROJEKTAMS)**

**Duomenys apie projektą**

|  |  |
| --- | --- |
| **Projekto pavadinimas** |  |
| **Projekto registracijos Nr.** |  |
| **Projekto vadovas** |  |

1. **Projekto vykdymo eiga ir gauti rezultatai**

|  |
| --- |
| *Ar projektas priskiriamas prie prioritetinių sričių pagal MTEP vertinimą* įvertinta dviem iš penkių balų (Geografija, Geologija, Odontologija, Edukologija)įvertinta trimis iš penkių balų (Etnologija, Ekologija ir aplinkotyra, Visuomenės sveikata, Komunikacija ir informacija, Psichologija, Sociologija, Teisė, Elektros ir elektronikos inžinerija, Informatikos inžinerija) |
|  TAIP  NE |
| *Ar numatyta vykdyti tarpdisciplininį mokslo projektą* |
|  TAIP  NE |

1. **Įvertinimas pagal kitus kriterijus**

|  |
| --- |
| *LMT įvertinimo komentaras* |
| 1. Idėjos reikšmingumas ir pagrįstumas |
| 2. Pagrindinių vykdytojų kompetencija |
| 3. Planuojamų projekto rezultatų svarba, jų publikavimas ir sklaida bei projekto tarptautiškumas |

1. **Ar projekto išlaidų sąmata yra tinkamai suplanuota projekto tikslams pasiekti**

 TAIP  NE

Jei „NE“ paaiškinkite, nurodydami, jei reikia, kokiai veiklai numatytas išlaidas siūloma keisti, kiek ir kokių išlaidų siūloma atsisakyti

1. **Galutinė išvada**

 PROJEKTAS FINANSUOTINAS

 PROJEKTAS NEFINANSUOTINAS

 Aš, čia pasirašęs ekspertas, patvirtinu, kad šio projekto sėkmės ar nesėkmės atveju neturėsiu tiesioginės ar netiesioginės materialios ar nematerialios naudos

Ekspertas (Parašas) (Vardas ir pavardė)

Vilniaus universiteto mokslo skatinimo fondo nuostatų

6 priedas

**(Vertinimo formos Vilniaus universiteto mokslo skatinimo fondo lėšoms gauti (jaunųjų mokslininkų ir kitų tyrėjų mokslinių idėjų projektams) forma)**

**Vertinimo FORMA VILNIAUS UNIVERSITETO MOKSLO SKATINIMO FONDO LĖŠOMS GAUTI (JAUNŲJŲ MOKSLININKŲ IR KITŲ TYRĖJŲ MOKSLINIŲ IDĖJŲ PROJEKTAMS)**

**Duomenys apie projektą**

|  |  |
| --- | --- |
| **Projekto pavadinimas** |  |
| **Projekto registracijos Nr.** |  |
| **Projekto vadovas** |  |

1. **Projekto vykdymo eiga ir gauti rezultatai**

|  |
| --- |
| *Ar numatyta vykdyti tarpdisciplininį mokslo projektą* |
|  TAIP  NE |
| *Vertinimo pagrindimas* |

1. **Įvertinimas pagal kitus kriterijus**

|  |  |  |
| --- | --- | --- |
| Vertinimo kriterijus | Įvertinimas (1- 5 maks) | Įvertinimo paaiškinimas |
| 1. Projekto tikslas ir uždaviniai |  |  |
| 2. Novatoriškumo aspektas |  |  |
| 3. Projekto turinys ir darbo planas |  |  |
| 4. Planuojami projekto rezultatai  |  |  |
| 5. Papildomas balas (jei taikoma) |  |  |
| Iš viso |  |  |

1. **Ar projekto išlaidų sąmata yra tinkamai suplanuota projekto tikslams pasiekti ir neviršija kvietime numatytos didžiausios leistinos projekto finansavimo sumos Eur**

 TAIP  NE

Jei „NE“ paaiškinkite, nurodydami, jei reikia, kokiai veiklai numatytas išlaidas siūloma keisti, kiek ir kokių išlaidų siūloma atsisakyti.

1. **Galutinė išvada**

 PROJEKTAS FINANSUOTINAS

 PROJEKTAS NEFINANSUOTINAS

 Aš, čia pasirašęs ekspertas, patvirtinu, kad šio projekto sėkmės ar nesėkmės atveju neturėsiu tiesioginės ar netiesioginės materialios ar nematerialios naudos

Ekspertas (Parašas) (Vardas ir pavardė)

1. Užpildytos paraiškos apimtis neturėtų viršyti 5 puslapių. [↑](#footnote-ref-2)